I ''Den tekniske Forenings Tidsskrift'' (I, [[1877]]-[[1878|78]]) offentliggjorde han en længere artikel: ''Hvorledes skulle vi bedst ventilere og opvarme vore Skoler, Fængsler og lign. Bygninger?'' Den således begyndte virksomhed blev hurtig af betydning, hvorfor han [[1882]] tog sin afsked fra militæretaten, til hvilken han endnu kun knyttedes ved [[1885]] at blive udnævnt til [[Kaptajn (militær)|kaptajn]] i Ingeniørkorpsets forstærkning. De af ham konstruerede ovne blev belønnede på flere udstillinger i ind- og udland, således med guldmedalje på en international [[Hygiejne|hygiejnisk]] udstilling i [[London]] [[1884]], og en af hans sidste, særligt brændselsbesparende ovne er en efter [[Dansk Skovforening]]s opfordring konstrueret magasinovn med spalteildsted for brænde, [[tørv]] og lignende letflammende brændsel.
Erhvervsliv Teknologi Naturvidenskab